אוסקר פודור (רופא)

אוסקר פודור (במקור פויכטמן-Feuchtman; בהונגרית: Fodor Oszkár; סקשפהרוואר, 6 בפברואר 1876 – בודפשט, 1 בנובמבר 1934)Halálesete bejegyezve a Bp. VI. ker állami halotti akv. 1885/1934. folyószáma alatt. היה רופא יהודי-הונגרי "יועץ בריאות מלכותי ראשי" שמונה על ידי העוצר האדמירל מיקלוש הורטי שליט הונגריה.הענקת יועץ מלכותי ראשי לבריאות הציבור על ידי העוצר האדמירל מיקלוש הורטי

 ביוגרפיה 
אוסקר פויכטמן נולד במשפחה יהודית בעיר סקשפהרוואר כבנם של אדולף פויכטמן, ושל יוליה נוימן. ביתם היה ברחוב קידיו (נחש) 4 (Kígyó u. 4). הוא השלים את לימודיו בפקולטה לרפואה של אוניברסיטת בודפשט בשנת 1898 (כיום שמה אוניברסיטת אטווש לוראנד). התמחה ברפואת ילדים, אך עסק רבות גם בכתיבה עיתונאית.

 בעיתונות 
כבר בגיל 18 (1894) היה חבר לפרנסתו במערכות של עיתונים שונים:
 Fővárosi Lapok – דפי הבירה
 Nemzet – האומה
 Országos Hírlap – ידיעות הארץ

בנוסף:
 משנת 1893 קיבל משרה ב"אגודת התרבות הציבורית" של טרנסדנוביה (כמחצית הונגריה)
 משנת 1904 הפך למזכיר הכללי של האגודה.
 ב-1902 היה המזכיר הכללי גם של "תיאטרון העם".

 נישואיו 
ב-7 בדצמבר 1902 התחתן עם ארנקה וייסמן, שהייתה צעירה ממנה בשבע שנים (אז בת 19), בבודפשט.A házasságkötés bejegyezve a Bp. V. ker. állami házassági akv. 414/1902. folyószáma alatt העדים בנישואיהם היו אלברט ברזוויצקי (פוליטיקאי, היסטוריון, נשיא האקדמיה ההונגרית למדעים בין השנים 1905–1936, הנשיא השישי של אגודת קישפלודי בין השנים 1923–1936, היו"ר הראשון של הוועד האולימפי ההונגרי) וכן קלמן פורז'ולט (סופר, עיתונאי, במאי, חבר באגודת פטפי). הם התגרשו ב-1910.A bpesti kr. tvszék 46905-1910. sz. jogerős ítélete.

ב-1 באוגוסט 1914 נישא בשנית למרגיט בהם, שהייתה צעירה ממנו ב-15 שנים (אז בת 23).A házasságkötés bejegyezve a Bp. II. ker. állami házassági akv. 634/1914. folyószáma alatt.

 כרופא 
בתחום הרפואה עסק פודור והצטיין בעיקר בתחום הרפואה הציבורית: רפואת הילדים והבלנאולוגיה ובמשך שנים ייצג ותמך בקידום המרחצאות בהונגריה באלמנך שלו בשם "מרחצאות ואתרי נופש". הוא עסק רבות בנושאי הגנת ילדים. בשנת 1910 נבחר למנכ"ל "האגודה הלאומית לסנטוריום עבור ילדים". הוא מילא תפקיד מרכזי בהקמתם ובשגשוגם של בתי ההבראה לילדים, לרבות בית ההבראה לילדים ז'ופיה (Zsófia) בבלטונאלמאדי שהוא היה הרופא הראשי והמנכ"ל שלו.

ב-1912 מונה ליועץ מלכותי, וב-1922 הוענר לו תואר "יועץ בריאות מלכותי ראשי" כהוקרה על פעילותו והישגיו בתחום בריאות הציבור.

אוסקר פודור הובא למנוחת עולמים בבית הקברות היהודי ברחוב קוזמה בבודפשט.

 לקריאה נוספת 
 אנדראש גרגיי: לקסיקון של רופאים יהודים הונגרים מפורסמים (מצטיינים). בודפשט, הוצאת מכבי, 2001
 לקסיקון יהודי הונגרי. 1929. עורך פטר אויווארי. אוסקר פודור
 לקסיקון ביוגרפי של מחוז וספרם

 קישורים חיצוניים 

 ביוגרפיה של אוסקר פודור, באתר "שופר", המדיה פורטל היהודי הונגריה
 הודעה על מינויו של ד"ר אוסקר פודור על ידי העוצר מיקלוש הורטי כ"יועץ ראשי מלכותי של הונגריה לענייני בריאות הציבור".

 הערות שוליים 

קטגוריה:רופאים יהודים הונגרים
קטגוריה:רופאי ילדים יהודים
קטגוריה:בוגרי אוניברסיטת אטווש לוראנד בודפשט
קטגוריה:סקשפהרוואר: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1876
קטגוריה:נפטרים ב-1934